Dr. jur. **Konstantin Hermann Karl Freiherr von NEURATH** [nojrat] (2-a de februaro 1873 - 14-a de aŭgusto 1956) estis germana nazia politikisto, diplomato, veterano de la unua mondmilito kaj oficiro de SS en rango de SS-Obergruppenführer. Konata li estas pro sia agado kiel ministro de eksterlandaj aferoj de la nazia Germanio en la jaroj 1932-1938 kaj ankaŭ pro funkcio de protektoro en Protektorato Bohemio kaj Moravio en la jaroj 1939-1941.

Junaĝo
------

Konstantin von Neurath dum sia militista deĵoro, 1893
Li naskiĝis la 2-an de februaro 1873 en virtemberga urbo Kleinglattbach kiel filo de grandbienulo kaj la plej supera administranto de senjorejo de reĝlando virtemberga barono Konstantin Sebastian von Neurath kaj lia edzino Mathilde Freiin von Gemmingen-Hornberg.

Post tio, kiam li finis bazan lernejon li venis en la jaro 1886 en humanista gimnazio de Eberhard-Ludwig en Stuttgart, kie li pli poste ankaŭ abiturientiĝis.

Li devenis el nobela familio kaj li havis titolon *Freiherr* = barono. (En la Novembra Revolucio 1918 ĉiuj nobelaj rajtoj estis forigitaj, kaj ekde tiam la vorto *Freiherr* estas nur parto de la nomo, ne plu signo de nobeleco.) Finstudinte juron en enpaŝis en diplomatajn servojn kaj iom post iom li agadis en Londono kaj Istanbulo.

Post eksplodo de la unua mondmilito li enpaŝis en la germana imperiestran armeon kaj deĵoris en rango de kapitano en rezervo (*Hauptmann der Reserve*) ĉe la 119-a infanteria regimento kiel rotestro. Dum sia agado ĉe la armeo li partoprenis en bataloj en okcidenta fronto. Kiel oficiro ĉe infanterio li deĵoris ĝis la jaro 1916, kiam li estis grave vundita. Post la milito li revenis en la diplomatajn servojn kaj agadis en Danio kaj Italio.

Ĝis la jaro 1932 li estis en funkcio de ministro de eksterlandaj aferoj en registaro de Papen kaj poste en registaro de Schleicher. En la posteno li restis eĉ post tio, kiam en la jaro 1933 fariĝis kanceliero Adolf Hitler. En sia funkcio li klopodis aldoni konservativan seriozecon al Hitlera ekspansiema eksterlanda politiko. En 1937 li eniris en NSDAP. En februaro de 1938 li estis senigita fare de Hitler el sia posteno utile al pli agresema Joachim von Ribbentrop kaj restis en funkcio de ministro sen portfolio.

En marto de 1939 li estis destinita kiel regna protektoro en Protektorato Bohemio kaj Moravio. Dum lia oficado en la funkcio de protektoro estis ekzemple fermitaj ĉeĥaj altlernejoj, okazis akcepto de analogio de Nurenbergaj leĝoj kaj la ĉeĥa industrio estis enigita en la germanan militistan ekonomion. Malgraŭ tio en septembro de 1941 li estis de Hitler fakte anstataŭigita de Reinhard Heydrich pro onidira benevolenco kaj ĉefe malkapablo egaliĝi kun plifortiĝanta rezistmovado. Formale li restis en la posteno ĝis aŭgusto de 1943.

Konstantin von Neurath antaŭ Nurenberga tribunalo.
En lastaj tagoj de la Dua Mondmilito li estis kaptita fare de la francaj taĉmentoj. Post la milito li staris antaŭ Nurenberga tribunalo. Li estis trovita kulpa kaj kondamnita al 15 jaroj de forpreno de libereco. En la jaro 1954, post ok jaroj pasigitaj malantaŭ kradoj, li estis el malliberejo en Spandau tralasita post suferita infarkto. Li mortis je du jaroj pli poste en Enzweihingen.

Resumo de lia soldata kariero
-----------------------------

### Datoj de avanco

* Einjährig-Freiwilliger - 1893
* Leutnant der Reserve - 1898
* Oberleutnant der Reserve
* Hauptmann der Reserve - 1914
* SS-Gruppenführer - 18-a de septembro, 1937
* SS-Obergruppenführer - 21-a de junio, 1943

### Signifaj honorigoj

* Prusia fera kruco de la 1-a klaso - 1915
* Prusia fera kruco de la 2-a klaso - decembro, 1914
* Insigno por vundo en nigra - 1916
* Ora partia insigno - 30-a de novembro, 1937
* Ora insigno de Hitlerjugend
* Milita merita kruco de la 1-a klaso sen glavoj - 22-a de septembro, 1940
* Milita merita kruco de la 2-a klaso sen glavoj
* Medalo por Anschluss
* Sudeta memoriga medalo kun agrafo Praga burgo
* Kruco de honoro
* Kavalira kruco de reĝa saksia ordeno de Albreĥt de la 1-a klaso kun glavoj - 20-a de aprilo, 1918
* Kavalira kruco de virtemberga Frederika ordeno de la 1-a klaso kun glavoj (Unua mondmilito)
* Kavalira kruco de virtemberga soldata merita ordeno (Unua mondmilito)
* Virtemberga Vilhelma kruco sen glavoj (Unua mondmilito)
* Virtemberga honorigo por longjara deĵoro (Unua mondmilito)
* Virtemberga arĝenta nupta medalo
* Grandkruco de ordeno de germana aglino en oro - 18-a de marto, 1939
* Ora honorigo por 40 jaroj de fidela deĵoro

* Konstantin von Neurath en la Vikimedia Komunejo (Multrimedaj datumoj)
* Kategorio Konstantin von Neurath en la Vikimedia Komunejo (Multrimedaj datumoj)


|  |
| --- |
| **Regna ministro de eksterlando** |
| Antaŭulo: | 1932-1938 | Sekvanto: |
| **Heinrich Brüning** | **Konstantin von Neurath** | **Joachim von Ribbentrop** |

|  |
| --- |
| **Regna protektoro de Bohemio kaj Moravio** |
| Antaŭulo: | 1939-1943 | Sekvanto: |
| **-** | **Konstantin von Neurath** | **Wilhelm Frick** |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| v • d • rNazioj akuzitaj en la Nurenberga proceso |
| --- |
| Mortpuno | Martin Bormann • Hermann Göring • Joachim von Ribbentrop • Wilhelm Keitel • Ernst Kaltenbrunner • Alfred Rosenberg • Hans Frank • Julius Streicher • Fritz Sauckel • Alfred Jodl • Wilhelm Frick • Arthur Seyß-Inquart |
| Ĝismorta puno | Rudolf Hess • Walter Funk • Erich Raeder |
| 20 jaroj | Baldur von Schirach • Albert Speer |
| 15 jaroj | Konstantin von Neurath |
| 10 jaroj | Karl Dönitz |
| Liberigitoj | Hjalmar Schacht • Hans Fritzsche • Franz von Papen |

 |


|  |  |
| --- | --- |
| Bibliotekoj | * PeEnEo: 327173
* GND: 118786016
* LCCN: n80038089
* VIAF: 64803541
* ISNI: 0000000055395338
* LIBRIS: 379373
* SUDOC: 027507718
* BNF: 11953238v
* NKC: xx0073964
 |